Perang Ultimate

**Perang Ultimate** (ウルティメイトウォーズ *Urutimeito Uōzu*), juga dipanggil **Great Ultra War** (ウルトラ大戦争 *Urutora Dai Sensō*) merupakan satu konflik peperangan mengenai Alien Empera dan bala tentera raksasanya menentang penduduk di Negeri Cahaya lebih 300,000 tahun yang lalu. Alien Empera yang ketika itu bergelar The Emperor bagaimanapun telah berjaya menguasai planet cahaya itu buat seketika, namun penduduk di Negeri Cahaya kemudiannya menentang maharaja itu kembali lalu telah mengalahkannya.

## Sejarah

### Pertempuran

Walaupun situasi sebenar peperangan itu tidak diketahui, namun ianya jelas bahawa The Emperor telah berjaya mengambil alih Negeri Cahaya selepas mengetuai serangan yang berjaya terhadap para Ultra tersebut. Walau bagaimanapun, penguasaan maharaja itu hanya buat seketika selepas penduduk di Negeri Cahaya menentangnya kembali, lalu telah mengakibatkan berlakunya sebuah pertarungan yang dahsyat di antara kuasa cahaya dan kuasa kegelapan.

Apabila peperangan itu sudah sampai ke kemuncaknya, Alien Empera dan wira ketika itu, iaitu Bapa Ultra telah bertarung satu lawan satu untuk menentukan nasib Negeri Cahaya. Namun, keputusan perlawanan itu menjadi seri dan kedua-dua pahlawan itu telah menerima satu parut di bawah perut mereka, untuk menjadi satu peringatan tentang pertarungan epik tersebut. Emperor akhirnya menjadi lemah selepas menerima serangan dari Pedang Ultimate milik Ken, dan perkara itu telah menyebabkan Empera membuat keputusan untuk melarikan diri dan bersembunyi di suatu tempat di angkasa selama berzaman-zaman.

### Selepas Kejadian

Selepas peperangan itu berakhir, Ultraman King telah mengarahkan Ultraman Ken untuk menubuhkan pasukan Inter Galactic Defense Force untuk melindungi Negeri Cahaya dan seluruh alam semesta, sekiranya krisis sebegini berlaku lagi pada masa-masa akan datang.

Salah seorang Pahlawan Ultra dalam peperangan itu, Ultraman Belial terus berwaspada kerana tidak mustahil bakal ada serangan lain yang akan terjadi selepas ini. King juga turut melantik Ken untuk menjadi Komander Tertinggi pasukan Inter Galactic Defense Force tersebut. Disebabkan pelantikan tersebut, Ultraman Belial menjadi cemburu dan kecewa kerana King memilih Ken dan bukan dirinya untuk menjadi Komander. Ini membuatkan Belial berani cuba mengambil kuasa matahari buatan iaitu Plasma Spark. Namun, Belial gagal mengawal kuasa Spark itu dan perbuatannya itu menyebabkan Belial dihalau dari Negeri Cahaya. Keinginan Belial untuk membalas dendam ke atas mereka telah didengari oleh Alien Rayblood, yang kemudiannya menukarkan Belial menjadi Reionics dan membawanya ke Negeri Cahaya bersama tentera raksasanya sendiri. Akhirnya, Belial menjadi ancaman yang asalnya dia ingin elakkan.

Peperangan itu juga telah memberi impak besar kepada banyak spesies yang lain, dan turut mempengaruhi Alien Temperor yang mahu mengikut jejak sama yang dibuat oleh Empera semasa menyerang Negeri Cahaya, namun rancangannya itu telah gagal.

Bertahun-tahun kemudiannya, Emperor kembali semula dalam siri *Ultraman Mebius* dan menyebabkan pelbagai krisis. Walau bagaimanapun, dia akhirnya telah dikalahkan oleh Ultraman Mebius Phoenix Brave. Ini menjadikan Mebius sebagai satu-satunya Ultra yang berjaya mencapai kejayaan seperti itu.

Dark Four Heavenly Kings membuat percubaan untuk menghidupkannya semula, namun mereka telah digagalkan oleh Ultraman Mebius, Ultraman Hikari, Ace dan Taro di Kubur Raksasa.

## Rujukan

1. ↑ https://twitter.com/TsuburayaGlobal/status/1312198179920764928
2. ↑ https://twitter.com/TsuburayaGlobal/status/1342077565805056003/
3. ↑ Fail:Rujukan Perang Ultimate.png